Kabupatén Kebumén

Kabupatén Kebumén nyaéta salah sahiji kabupatén di Propinsi Jawa Tengah. Ibukotana Kebumén. Kabupatén ieu wawatesan jeung Kabupatén Banjarnegara di beulah kalér, Kabupatén Wonosobo jeung Kabupatén Purworejo beulah wétan, Samudra Hindia di beulah kidul, sarta Kabupatén Banyumas jeung Kabupatén Cilacap di beulah kuloneunnana.

 Géografi 
Sacara géografis Kabupatén Kebumén aya dina 7°27' - 7°50' Lintang Kidul jeung 109°22' - 109°50' Bujur Wétan. Beulah kidulna mangrupa dataran handap, sedengkeun beulah kalérna mangrupa pagununga, nu mangrupa bagéan tina Pagunungan Serayu. Di beulah kidul wewengkon Gombong, aya pagunungan kapur nu ngujur nepi ka basisir kidul. Di daérah ieu aya sababaraha guha nu aya stalaktit jeung stalagmit-an.

 Lega wewengkon jeung pamakéannana 

Kabupatén Kebumen legana 158.111,50 ha atawa 1.581,11 km² nu mana sababaraha wewengkonna mangrupa basisir jeung pagunungan, tapi lolobananana mangrupa dataran handap. Kacatet 49.745,00 ha atawa kurang leuwih 34,02% minangka lahan sawah jeung 88,366.50 ha atawa 68.98% minangka lahan garing. lolobana lahan sawahna kaaliran ku irigasi téhnis tur ampir satengahna (46,29%) bisa dipelakan dua kali sataun, sabagéan deui mangrupa sawah tadah hujan (33,45%) tur di sababaraha tempat bisa dipelakan dua kali sataun, sarta 20,26% lahan sawah irigasina satengah téhnis tur basajan. Lahan garing nu digunakeun keur wangunan legana 35.399,00 ha (36,19%), tegalan/kebon legana 34.988,00 ha (34,80%) sarta leuweung nagara legana 19
.861,00 ha (22,08%) tur sésana digunakeun keur tegal pangangonan, tambak, balong, kakayon, sarta lahan nu sawatara waktu mah teu diusahakeun sarta lahan-lahan lianna.

 Babagéan administratif 
Kabupatén Kebumén ngawengku 26 kacamatan, nu kabagi deui jadi 449 désa jeung 11 kalurahan. Jumlah Rukun Warga (RW) lobana 1.877, sarta Rukun Tatangga (RT) lobana 6.755. Puseur pameréntahan aya di Kacamatan Kebumén.

+  Jumlah Wewengkon Administratif di Kabupatén Kebumén taun 2003-2005Uraian 2003 20042005 Jumlah kacamatan 26  26  26  Jumlah désa 449  449  449  Jumlah kalurahan 11  11  11  Jumlah RW 1.917  1.877  1.877  Jumlah RT 6.850  6.755  6.755 

Dina taun 2005 di Kabupatén Kebumén kacatet jumlah Pagawé Nagri Sipil (PNS) Otonom lobana 13.013 urang sarta PNS Instansi Vértikal lobana 1.414 urang sahingga jumlah PNS sakabéhna lobana 14.427 urang. Tina jumlah éta 61,39%-na nyaéta PNS lalaki, sarta PNS awéwéna 38,61%.
Lian ti Kebumén, kota-kota kacamatan lianna nu cukup signifikan nyaéta Gombong, Karanganyar, Kutowinangun, Ayah, jeung Sempor.

+  Ngaran-ngaran Tumenggung/Adipati/Bupati nu Kungsi Mingpin KebuménNo. Nama taunNgaran Daérah1 Panembahan Bodronolo1642-1657Panjer2 Hastrosuto1657-1677Panjer3 Kalapaking I1677-1710Panjer4 KRT.Kalapaking II1710-1751Panjer5 KRT.Kalapaking III1751-1790Panjer6 KRT.Kalapaking IV1790-1833Panjer7 KRT. Arungbinang IV1833-1861Panjer8 KRT. Arungbinang IV1861-1890Kebumén9 KRT. Arungbinang IV1890-1908Kebumén10 KRT. Arungbinang IV1908-1934Kebumén11 KRT. Arungbinang IV1934-1942Kebumén12 R. Prawotosoedibyo S.1942-1945Kebumén13 KRT. Said Prawirosastro1945-1947Kebumén14 RM. Soedjono1947-1948Kebumén15 R.M. Istikno Sosrobusono1948-1951Kebumén16 R.M. Slamet Projorahardjo1951-1956Kebumén17 R. Projosudarto1956-1961Kebumén18 R. Sudarmo Sumohardjo1961-1963Kebumén19 R.M. Suharjo Notoprojo1963-1964Kebumén20 DRS. R. Soetarjo Kolopaking1964-1966Kebumén21 R. Suyitno1966-1968Kebumén22 Mashud Mertosugondo1968-1974Kebumén23 R. Soepeno Suryodiprojo1974-1979Kebumén24 DRS. H. Dadiyono Yudoprayitno1979-1984Kebumén25 DRS. Iswarto1984-1985Kebumén26 H. M.C. Tohir1985-1990Kebumén27 H.M. Amin Soedibyo1990-1995Kebumén28 H.M. Amin Soedibyo1995-2000Kebumén29 Dra. Rustriningih, M.Si.2000-2005Kebumén30 DRA. Rustriningsih, M.Si.2005-........Kebumén

 Transportasi 
Kebumén aya di jalur lintas kidul Pulo Jawa. Angkutan umum antarkota dilayanan ku beus jeung karéta api. Stasioasion panggedéna. Lian ti éta aya ogé sababaraha stasion leutik saperti Prembun, Karanganyar, Soka, Kutowinangun, jeung Gombong. Di antara karéta api nu ngaliwatan Kebumén nyaéta Senja Utama jeung Fajar Utama (Jakarta-Yogyakarta), Argo Wilis (Bandung-Surabaya), Bima (Jakarta-Surabaya), Logawa (Purwokerto-Surabaya-Jember), jeung Kutojaya (Kutoarjo-Jakarta).

 Rupa-rupa 
 Kadaharan has Kebumén di antarana: nasi penggel, lanthing, satée ambal, kethek, lenthis, thepleng pejet, jipang kacang, jeung salé cau.

 Tumbu luar 
 Kebumen Societies

Kebumén